FINNOMENA Market Alert: ตลาดหุ้นจีนร่วงหลังพรรคคอมมิวนิสต์ฉลองครบรอบ 100 ปี - FINNOMENA
ดัชนี CSI300 ปรับตัวลง 2.37% ขณะที่ดัชนี China A50 ปรับตัวลงกว่า 3.15% นำโดย Kweichow Moutai และ China Merchants Bank ซึ่งต่างปรับตัวลงมาประมาณ 4% โดยสาเหตุเกิดจากแถลงการณ์ในการฉลองพรรคคอมมิวนิสต์ครบรอบ 100 ปี ที่มีท่าทีแข็งกร้าวสะท้อนการตอบโต้ท่าทีของกลุ่ม G-7
2 ก.ค. 2564

ดัชนี CSI300 ปรับตัวลง 2.37% ขณะที่ดัชนี China A50 ปรับตัวลงกว่า 3.15% นำโดย Kweichow Moutai และ China Merchants Bank ซึ่งต่างปรับตัวลงมาประมาณ 4% โดยสาเหตุเกิดจากแถลงการณ์ในการฉลองพรรคคอมมิวนิสต์ครบรอบ 100 ปี ที่มีท่าทีแข็งกร้าวสะท้อนการตอบโต้ท่าทีของกลุ่ม G-7 อย่างชัดเจน สร้างความกังวลต่อความสัมพันธ์ระหว่างจีนกับประเทศตะวันตกและพันธมิตร
ขณะเดียวกันเมื่อสัปดาห์ที่แล้ว PBOC อัตฉีดสภาพคล่องระยะสั้นเข้าระบบเพิ่มขึ้นมาที่ 30,000 ล้านหยวน ผ่าน 7-Day Repo เพื่อรับมือสภาวะการเงินในช่วงปิดไตรมาสที่ 2 จากนั้นการอัดฉีดสภาพคล่องของ PBOC จึงกลับสู่สภาวะปกติที่ระดับ 10,000 ล้านหยวน ซึ่งเป็นระดับปกติที่ดำเนินการมาตลอดระยะเวลา 3 เดือนที่ผ่านมา อย่างไรก็ตามการกลับไปสู่ภาวะปกติก็สร้างความกังวลให้ตลาดได้เช่นกัน
FINNOMENA Investment Team มองว่าประเด็นการเมืองระหว่างประเทศโดยเฉพาะสหรัฐฯ และจีนเกิดขึ้นมาตลอดนับตั้งแต่สมัยประธานาธิบดีทรัมป์ซึ่งจะเห็นได้ว่าเป็นปัจจัยรบกวนในระยะสั้น ขณะที่ระยะยาวสร้างผลดีโดยทำให้เกิดการแข่งขันระหว่างสองชาติมหาอำนาจ เช่น การปรับตัวของบริษัทเทคโนโลยีจีนที่หันกลับมาจดทะเบียนซื้อขายในตลาดหลักทรัพย์ฮ่องกง หรือความพยายามพัฒนาและพึ่งพาตนเองด้านเทคโนโลยีของจีน
ส่วนการลดการอัดฉีดสภาพคล่องกลับสู่ระดับ 10,000 ล้านหยวน เรามองว่าเป็นปัจจัยรบกวนระยะสั้นเนื่องจากตลอด 3 เดือนที่ผ่านมา PBOC ได้อัดฉีดในระดับดังกล่าวมาโดยตลอด ซึ่งตลาดหุ้นก็รับรู้ระดับการอัดฉีดสภาพคล่องไปเรียบร้อยแล้ว
จากปัจจัยรบกวนระยะสั้น ขณะที่นักวิเคราะห์ยังทยอยปรับเพิ่มประมาณการ EPS ของดัชนี CSI300 ส่วน Valuation ยังอยู่ในระดับที่น่าสนใจ FINNOMENA Investment Team จึงแนะนำทยอยสะสมหุ้นจีน A-Shares ตามโมเดลพอร์ตการลงทุนแนะนำ
แท็ก:
FINNOMENA Market Alert
แชร์บทความ: